Vsako leto so širom sveta izgubljene, zaradi podkupovanja, izsiljevanja in drugih oblik korupcije
izgubljene milijarde dolarjev, ki so nujno potrebne za zdravstveno oskrbo, šole, zatočišča in čisto vodo.
Korupcijo najdemo v vseh državah, vendar najprej in najbolj prizadene ranljive.
Razvoj ni edina žrtev. Korupcija vodi v ugrabitev volitev, spodkopava dobro upravljanje in vladavino prava.
Izkrivlja trge in omogoča bohotenje kriminala in terorizma. A korupcija ni neizogibna, ni sila narave.
Je rezultat človeških odločitev in, najpogosteje, človeškega pohlepa. Kot takšno je korupcijo zato mogoče ustaviti.
Oblasti nosijo glavnino odgovornosti, vendar lahko veliko naredijo tudi podjetja.
Izrinite podkupovanje iz postopkov javnega naročanja. Ravnajte v skladu z domačo zakonodajo.
Upoštevajte standarde, določene v Konvenciji Združenih narodov proti korupciji.
Zagotovite, da se vaše politike in prakse razširijo s sedežev podjetij na podružnice in dobavitelje.
Rad bi pohvalil sodelujoče pri Globalnem dogovoru, ki so sprejeli njegovo protikorupcijsko načelo. Čas je, da storimo še več!
In ravno to želi to e-učno orodje doseči. Pojasnjuje Konvencijo ZN proti korupciji.
Vsebuje scenarije in priporočila, s pomočjo katerih bodo lahko podjetja krepila zmogljivost za boj proti vsem oblikam korupcije.
Upam, da boste podjetja dobro izkoristila to orodje in združila moči z Združenimi narodi.
Vaš »NE« korupciji lahko pomaga preobrniti tok dogodkov v boju proti tej svetovni grožnji